**OBAVIJEST SREDNJOŠKOLCIMA**

Općina Dvor će ove školske 2022./2023. godine, kao i prijašnjih godina, sufinancirati troškove prijevoza srednjoškolcima.

Redoviti učenici srednjih škola, koji imaju prebivalište na području Općine Dvor, a školuju se izvan područja Općine Dvor i privremeno borave u mjestu gdje se održava redovita nastava, u 2022. godini imaju pravo na sufinanciranje troškova javnog prijevoza u visini od 100% cijene autobusne karte prema važećem cjeniku javnog prijevoznika, u odlasku i povratku u mjesto školovanja dva puta mjesečno.

Kriteriji za ostvarivanje prava na sufinanciranje troškova prijevoza su:

- da je učenik redovno upisao školsku godinu;

- da učenik ima prebivalište na području Općine Dvor; i

- da učenik privremeno boravi u mjestu gdje se održava redovita nastava.

Zahtjevi za ostvarivanje prava na sufinanciranje troškova prijevoza učenika podnose se Jedinstvenom upravnom odjelu Općine Dvor (osobno, poštom na adresu: Općina Dvor, Jedinstveni upravni odjel, Trg bana J. Jelačića 10, 44440 Dvor ili putem e-maila: tajnica@dvor.hr) , a uz zahtjev se prilaže:

1. potvrda o redovnom upisu u I, II, III ili IV razred srednje škole;

2. potvrda o mjestu prebivališta ili preslika osobne iskaznice; i

3. preslika kartice žiro-računa ili potvrde/ugovora o otvorenom žiro-računu